
ROMÂNIA

JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE BAZE SPORTIVE

NR.SC2019-24155/25.09.2019
RAPORT DE SPECIALITATE

Privind schimbarea destinaţiei spaţiului cu suprafaţa utilă de 768,38 mp şi  a terenului în suprafaţă de 904,18 mp, situat în imobilul din Timişoara, str. Războieni nr. 2, precum şi transmiterea acestora în administrarea Consiliului Judeţean Timiş, pentru desfăşurarea activităţii Bibliotecii Judeţene Timiş „Sorin Titel”.

     Având în vedere Expunerea de motive a Primarului Municipiului Timişoara şi Proiectul de hotărâre privind schimbarea destinaţiei spaţiului cu suprafaţa utilă de 768,38 mp şi  a terenului în suprafaţă de 904,18 mp, situat în imobilul din Timişoara, str. Războieni nr. 2, precum şi transmiterea acestora în administrarea Consiliului Judeţean Timiş, pentru desfăşurarea activităţii Bibliotecii Judeţene Timiş „Sorin Titel”.
Facem urmatoarele precizări:

     Imobilul  compus din  clădirea şcoală  -corp vechi al Şcolii Gimnaziale nr. 11 şi terenul aferent cu suprafaţa de 2.473 mp, situat în str. Războieni nr. 2, înscris în CF nr. 406435, nr. top. 18194, aflat în  proprietatea publică a Municipiului Timişoara, a devenit disponibil după mutarea activităţii şcolare a Şcolii Gimnaziale nr. 11 în clădirea nouă, situată la aceeaşi adresă.  

     Acest imobil a făcut  parte din  baza materială a Liceului Tehnologic (fost Colegiu) Dimitrie Leonida iar în prezent face parte din baza materială a Şcolii Gimnaziale „Dimitrie Leonida”, cuprinsă în reţeaua şcolară a unităților de învatamânt preuniversitar de stat şi privat din Municipiul Timisoara, pentru anul şcolar 2019-2020, aprobată prin HCL nr. 96/12.03.2019.
      Pentru aceast imobil a fost emis Avizul conform nr. 9795/28.08.2014 al Ministerului Educaţiei Naţionale,  privind schimbarea destinaţiei pe o perioadă de 5 ani din spaţiu de învăţământ în spaţiu  pentru desfăşurarea unor activităţi de interes public, valabil până la data de 27.08.2019 şi anume:
      - Spaţiul cu suprafaţa utilă de 768,38 mp şi teren în suprafaţă de 904,18 mp, a fost transmis în administrarea Consiliului Judeţean Timiş pentru desfăşurarea  activităţii Bibliotecii Judeţene, în baza HCL nr. 333/18.06.2014, modificată prin HCL nr.588/09.12.2014.
     -  Spaţiul cu suprafaţa utilă de 121,12 mp şi teren în suprafaţă de 223,82  mp, a fost transmis în  folosinţă gratuită Direcţiei Poliţiei Locale, în baza  HCL nr. 584/09.12.2015.
     Consiliul Judeţean Timiş prin adresa cu nr. 17887/28.09.2018, înregistrată la Municipiul Timişoara cu nr. SC2018-22652/01.10.2018, a solicitat prelungirea termenului privind administrarea spaţiului cu suprafaţa utilă de 768,38 mp şi teren în suprafaţă de 904,18 mp, pentru o perioadă de 10 ani, în vederea desfăşurării activităţii Bibliotecii Judeţene Timiş „Sorin Titel”.
     Conform  prevederilor art. 112, alin. 6 din Legea educaţiei naţionale nr.1/2011 şi a Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.

     În vederea obţinerii avizului  conform al Ministerului Educaţiei Naţionale  de schimbare  a destinaţiei spaţiilor solicitate  de cele  două instituţii publice  mai sus amintite,  a fost adoptată HCL nr. 312/14.06.2019  prin care s-a aprobat  propunerea de schimbare a destinaţiei imobilului situat în Timişoara, str. Războieni nr. 2, corpul vechi al Şcolii cu clasele I-VIII nr.11, înscris în CF nr. 406435 Timişoara, nr. top 18194, pentru o perioadă de 10 ani, din spaţiu pentru învăţământ în spaţiu pentru desfăşurarea  activităţilor specifice instituţiilor publice, după cum urmează: 
    - Spaţiul cu suprafaţa utilă de 768,38 mp şi teren în suprafaţă de 904,18 mp, pentru a fi transmis în administrarea Consiliului Judeţean Timiş pentru desfăşurarea  activităţii Bibliotecii Judeţene;

     - Spaţiul cu suprafaţa utilă de 121,12 mp şi teren în suprafaţă de 223,82  mp, pentru a fi transmis în  folosinţă gratuită Direcţiei Poliţiei Locale;

     - Spaţiul cu suprafaţa utilă de 60 mp care să rămână la dispoziţia Consiliului Local al Municipiului Timişoara.

       Prin adresa cu nr.1956/13.09.2019, înregistrată la Municipiul Timişoara sub nr. SC2019-20666/19.09.2019, Ministerul Educaţiei Naţionale a transmis Avizul conform nr. 9581 din 12.09.2019 privind  schimbarea  destinaţiei  pe o perioadă de 10 ani  a unei părţi din imobilul  situat în Timişoara, str. Războieni nr. 2, din spaţiu pentru învăţământ în spaţiu necesar  desfăşurării activităţilor specifice instituţilor publice după cum urmează:
    - Spaţiul cu suprafaţa utilă de 768,38 mp şi teren în suprafaţă de 904,18 mp, din spaţiu pentru învăţământ în spaţiu  necesar  desfăşurării activităţii Bibliotecii Judeţene Timiş;

    - Spaţiul cu suprafaţa utilă de 121,12 mp şi teren în suprafaţă de 223,82  mp, din spaţiu pentru învăţământ în spaţiu  necesar  desfăşurării activităţii Direcţiei Poliţiei Locale;

    Pentru spaţiul cu suprafaţa utilă de 60 mp  care a fost propus pentru schimbarea destinaţiei în vederea rămânerii acestuia la dispoziţia Consiliului Local al Municipiului Timişoara, Ministerul Educaţiei Naţionale  nu a emis avizul conform  de schimbare a destinaţiei.
    Schimbarea destinaţiei  imobilului  va opera de la data intrării  în vigoare a HCL, până la data  la care expiră  Avizul conform nr. 9581/12.09.2019 al  Ministerului  Educaţiei Naţionale. 
     Faţă de cele prezentate mai sus;

 - apreciem că proiectul de hotărâre privind  schimbarea destinaţiei spaţiului cu suprafaţa utilă de 768,38 mp şi a terenului în suprafaţă de 904,18 mp, situat în imobilul din Timişoara, str. Războieni nr. 2, precum şi transmiterea acestora în administrarea Consiliului Judeţean Timiş, pentru desfăşurarea activităţii Bibliotecii Judeţene Timiş „Sorin Titel”, îndeplineşte condiţiile pentru a fi supus dezbaterii Consiliului Local al Municipiului Timişoara.

